marsh-mellow/hindi_wikipedia huggingface dataset:
दीपक राग भारतीय संस्कृति में प्रचलित विभिन्न संगीत शैलियों में से एक राग शैली है।

तानसेन अपने उत्कर्ष पर पहुंचे तो अकबर के नवरत्नों में शामिल कर लिए गए। बादशाह अकबर तानसेन के संगीत के ऐसा मुरीद हुए कि उनकी हर बात मानने लगे। बादशाह पर तानसेन का ऐसा प्रभाव देख कर दूसरे दरबारी गायक जलने लगे। एक दिन जलने वालों ने तानसेन के विनाश की योजना बना डाली। इन सबने बादशाह अकबर से तानसेन से 'दीपक' राग गवाए जाने की प्रार्थना की। अकबर को बताया गया कि इस राग को तानसेन के अलावा और कोई ठीक-ठीक नहीं गा सकता। बादशाह राज़ी हो गए, और तानसेन को दीपक राग गाने की आज्ञा दी।   तानसेन ने इस राग का अनिष्टकारक परिणाम बताए गाने से मना किया, फिर भी अकबर का राजहठ नहीं टला, और तानसेन को दीपक राग गाना ही पड़ा।   दीपक राग से जल उठे तानसेन भी  राग जैसे-ही शुरू हुआ, गर्मी बढ़ी व धीरे-धीरे वायुमंडल अग्निमय हो गया। सुनने वाले अपने-अपने प्राण बचाने को इधर-उधर छिप गए, किंतु तानसेन का शरीर अग्नि की ज्वाला से दहक उठा। ऐसी हालत में तानसेन अपने घर भागे, वहाँ उनकी बेटियों ने मेघ मल्हार गाकर उनके जीवन की रक्षा की। इस घटना के कई महीनों बाद बाद तानसेन का शरीर स्वस्थ हुआ। शरीर के अंदर ज्वर बैठ गया था। आखिरकार वह ज्वर फिर उभर आया, और फ़रवरी, 1586 में इसी ज्वर ने उनकी जान ले ली।
श्रेणी   :राग
श्रेणी:  

दीपक रावत

(जन्म 24 सितंबर 1977) 

उत्तराखंड कैडर के भारतीय प्रशासनिक सेवक (आईएएस) हैं। रावत वर्तमान में उत्तराखंड के कुमाऊं मंडल में आयुक्त के पद पर कार्यरत हैं।

 आजीविका 
रावत 2007 बैच के आईएएस अधिकारी हैं। उन्होंने जिलाधिकारी के रूप में विभिन्न पदों पर कार्य किया है और रावत इन पदों में रहते हुए अनेक विभागों में छापे मारने के लिए जाने जाते हैं।

रावत ने कहा है कि एक सेवानिवृत्त आईपीएस अधिकारी, अनिल कुमार रतूड़ी ने उन्हें सिविल सेवाओं में करियर बनाने के लिए प्रेरित किया था। रावत ने अपने तीसरे प्रयास में यूपीएससी की परीक्षा पास की थी। रावत 2011 में बागेश्वर के जिलाधिकारी के रूप में नियुक्त किया गया था, फिर 2012 में उनका स्थानांतरण कुमाऊं विकास मंडल के प्रबंध निदेशक के रूप में किया गया था। बाद में उनका स्थानांतरण नैनीताल (2014-2017) और हरिद्वार (2017-2019) के जिलाधिकारी के रूप में किया गया था।

उन्हें 2021 में हरिद्वार कुंभ मेला अधिकारी के रूप में नियुक्त किया गया था। वर्तमान में रावत कुमाऊं मंडल, उत्तराखंड के आयुक्त के पद पर कार्यरत हैं।

यूट्यूब पर रावत के काम से संबंधित अनेक वीडियो होने के कारण वह पूरे देश में जाने जाते हैं हैं।

 इतिहास 
रावत का जन्म 24 सितंबर 1977 को हुआ था, उनका बचपन का सपना कबाड़ी वाला बनने का था।  वह मसूरी, उत्तराखंड में पले-बढ़े हैं और उनके पिता एक किसान थे। रावत ने इंजीनियरिंग में स्नातक की पढ़ाई पूरी की और बाद में सिविल सेवा परीक्षा पास करके आईऐएस अधिकारी बने।

 शिक्षा 
रावत ने मसूरी के सेंट जॉर्ज कॉलेज, बार्लोगंज में पढ़ाई की है।

 पुरस्कार और सम्मान 
जिला पोषण उद्देश्य के अधिकारी के रूप में अपने काम के लिए रावत को 2019 में राष्ट्रीय पुरस्कार मिला था, यह पुरस्कार उन्हें केंद्रीय मंत्री स्मृति ईरानी के द्वारा दिया गया था। रावत ने भारत में सरकार द्वारा प्रायोजित बाल-देखभाल और मातृ-देखभाल केंद्र, आंगनवाड़ी को यह पुरस्कार समर्पित किया है।

 विवाद और आलोचना 

 सुप्रीम कोर्ट की चेतावनी 
रंजन गोगोई के नेतृत्व में भारत के सर्वोच्च न्यायालय की एक पीठ ने 2018 में रावत को एक चेतावनी जारी की थी। सर्वोच्च न्यायालय ने रावत को अदालत के आदेशों का पालन करने और उनका उल्लंघन करने वाले किसी भी कार्य को ना करने की चेतावनी दी थी।

 हत्या के प्रयास का आरोप 
हरिद्वार में कलेक्टर के रूप में रावत के कार्यकाल के दौरान एक पुजारी द्वारा रावत के खिलाफ हत्या के प्रयास का मामला दर्ज किया गया था। पुजारी का आरोप था कि रावत ने अपने सहायक के साथ मिलकर बंद कमरे में उसके साथ मारपीट की थी। यह घटना भूमि उपयोग को लेकर सरकार और एक आश्रम के बीच विवाद के संदर्भ में हुई थी। रावत ने आरोपों से इनकार किया और दावा किया कि यह उन्हें बदनाम करने की एक बड़ी साजिश का हिस्सा है। बाद में साक्ष्य की कमी के कारण मामले को रफा-दफा कर दिया गया था।

 संदर्भ 

 बाहरी संबंध 

 
श्रेणी:जीवित लोग
श्रेणी:1977 में जन्मे लोग
श्रेणी:भारतीय प्रशासनिक सेवा अधिकारी
दीपक लाठेर (जन्म 25 मार्च 2000) एक भारतीय भारोत्तोलक हैं जिन्होंने ऑस्ट्रेलिया के गोल्ड कोस्ट में आयोजित हुए 2018 राष्ट्रमण्डल खेलों के 69 किग्रा भारवर्ग में कांस्य पदक जीता। वे वर्तमान में पीडीएम विश्विद्यालय, बहादुरगढ़, से बिज़नेस एडमिनिस्ट्रेशन व मैनजमेंट की पढ़ाई कर रहे हैं। वह भारतीय सेना में नायब सूबेदार हैं।

सन्दर्भ

बाहरी कड़ियाँ
राष्ट्रमण्डल खेल 2018 के जालस्थल पर जीवनी

श्रेणी:2000 में जन्मे लोग
श्रेणी:जीवित लोग
श्रेणी:भारतीय पुरुष भारोत्तोलक
श्रेणी:हरियाणा के खिलाड़ी
श्रेणी:2018 राष्ट्रमण्डल खेलों में भारत के कांस्य पदक विजेता खिलाड़ी
दीपक शर्मा (जन्म 1975) एक भारतीय टीवी निर्देशक और निर्माता हैं जो अधिकांशतः टीवी पर हिन्दी कार्यक्रमों से जुड़े हैं। दीपक ने अपने कार्य का आरंभ संतराम वर्म के सहायक निर्देशक के रूप में किया। उन्होंने अपने निर्देशन का आरंभ कैसा है यह प्यार (२००६) से किया जो प्रेम पर आधारित नाटकीय श्रृंखला थी जिसे बालाजी टेलिफ़िल्म्स द्वारा तय्यार किया गया था और सोनी टीवी पर दिखाया गया था। इसके कलाकारों में इक़बाल खान, नेहा बाम्ब, हितेन तेजवानी और जया भट्टाचार्य थे।

सन्दर्भ

श्रेणी:1975 में जन्मे लोग
श्रेणी:जीवित लोग
श्रेणी:दिल्ली के लोग
श्रेणी:भारतीय टीवी निर्देशक
दीपक शर्मा (जन्म 11 फ़रवरी 1960) एक पूर्व भारतीय क्रिकेट खिलाड़ी हैं। उन्होंने प्रथम श्रेणी का क्रिकेट दिल्ली और हरियाणा के लिए १९८१ और १९९३ के बीच खेला था। 

इन्हें भी देखें
 दिल्ली के क्रिकेट खिलाड़ियों की सूची

सन्दर्भ

श्रेणी:भारतीय क्रिकेट खिलाड़ी
श्रेणी:1960 में जन्मे लोग
श्रेणी:दिल्ली के लोग
श्रेणी:जीवित लोग
दीपक शर्मा (जन्म १ मई १९८४) एक पूर्व भारतीय क्रिकेट खिलाड़ी हैं। उन्होंने प्रथम श्रेणी का क्रिकेट के ९ मैच  असम के लिए २००८ और २०१० के बीच खेला था।

सन्दर्भ

श्रेणी:1984 में जन्मे लोग
श्रेणी:जीवित लोग
श्रेणी:दिल्ली के लोग
श्रेणी:भारतीय क्रिकेट खिलाड़ी
दीपक शर्मा (जन्म ३० नवंबर १९४६) हिन्दी की जानी मानी कथाकार हैं। उन्होंने चंडीगढ़ स्थित पंजाब विश्वविद्यालय से १९६८ में अँग्रेजी साहित्य में स्नातकोत्तर उपाधि प्राप्त की। उनकी पहली कहानी पंजाबी में अचतन चेती परौहना शीर्षक से १९७० में पंजाबी मासिक प्रीत-लड़ी में दीपक भुल्लर नाम से प्रकाशित हुई थी। हिंदी में पहली कहानी कोलंबस अलविदा धर्मयुग के दिसंबर १९७९ अंक में उनके विवाहित नाम दीपक शर्मा से प्रकाशित हुई। 

 व्यक्तिगत जीवन 

दीपक शर्मा के पिता इंजीनियर आल्हासिंह भुल्लर पाकिस्तान के लाहौर शहर के निवासी थे तथा माँ मायादेवी धर्मपरायण गृहणी थीं। १९४७ में विभाजन के समय विस्थापित होकर वे पंजाब के अमृतसर शहर में आ बसे। दीपक शर्मा की प्रारंभिक शिक्षा वहीं एलेक्जेंड्रा हाई स्कूल में हुई। १९६६ में गवर्नमेंट कालेज फार वीमेन, अमृतसर से ग्रेजुएट होने के बाद उन्होंने चंडीगढ़ के पंजाब विश्वविद्यालय में अंग्रेजी साहित्य से एम.ए. किया और कुछ वर्ष तक पंजाब शिक्षा सेवा के अंतर्गत अमृतसर के एक सरकारी कालेज में अध्यापन किया।  १९७२ में उनका विवाह भारतीय प्रशासनिक सेवा के अधिकारी श्री प्रवीण चंद्र शर्मा से हुआ। १९७८ में उन्होंने लखनऊ क्रिश्चियन कॉलेज के स्नातकोत्तर अंग्रजी विभाग में प्राध्यापक के रूप मेे कार्य प्रारंभ किया और वहीं से अध्यक्षा एवं रीडर पद से सेवा निवृत्त हुईं। संप्रति वे अपने पति के साथ लखनऊ में रहती हैं। पुत्र शाश्वत मुंबई में पत्नी शिल्पा और पुत्री अनुषा के साथ रहते हैं।

 प्रकाशित कृतियाँ 

२०२१ तक उनके २१ कहानी संग्रह प्रकाशित हुए हैं- 

हिंसाभास (१९९३) , दुर्गभेद (१९९४), परखकाल (१९९४), बवंडर(१९९५), रण-मार्ग (१९९६), उत्तरजीवी (१९९७) आपदधर्म (२००१), आतिशी शीशा (२०००), चाबुक (२००३), रथक्षोभ (२००६), दूसरे दौर में (२००८), घोड़ा एक पैर (२००९), लचीले फीते (२०१०), तालघर (२०११), अनचीता (२०१२), ऊँची बोली (२०१५), बाँकी (२०१७), स्पर्श रेखाएँ (२०१७), उपछाया (२०१९), दम-बदम (२०२१), पिछली घास (२०२१)

 पुरस्कार व सम्मान 
वर्ष २०२१ में उन्हें उत्तर प्रदेश हिंदी संस्थान द्वारा साहित्य भूषण सम्मान प्रदान किया गया।

 समालोचना 
समाज के उपेक्षित वर्ग पर तीखी नज़र रखने वाली दीपक शर्मा नपे-तुले शब्दों में इतना व्यापक परिवेश, इतनी व्यापक संवेदनाएँ और ऐसी चुनी हुई शब्द संरचना प्रस्तुत करती हैं जो समसामयिक लेखकों में उनकी अलग पहचान बनाती है। उनके पात्र अशांत, पीड़ित, समाज द्वारा ठुकराए हुए लोग हैं। उनकी कहानियों का कटु यथार्थ चौंकाता है, प्रश्न छोड़ता है और सोचने के लिए विवश करता है। पर उनके कथन में सादगी है। कहीं कहीं वायवीय शब्दजाल आते हैं पर वे उस परिस्थिति के परिणाम हैं जहाँ पात्र स्वयं उस उस वायवीयता में उलझा होता है। उनकी कहानियों में विविध भंगिमाएँ हैं जो संवेदनात्मक गहराई के साथ आकार लेती हैं। रिश्तों के आपसी तालमेल और तनाव दोनो को वे एक सी सहजता के साथ चित्रित करती हैं। वे विवादात्मक मुद्दों को अतीव शालीनता से निभाती हैं, दोनो पक्षों को ईमानदारी के साथ सामने रखती हैं और अपनी राय दिये बिना सिरे को पाठक के निर्णय के लिए खुला छोड़ देती हैं। निर्मल वर्मा ने उनके विषय में एक स्थान पर लिखा है कि उनकी कहानियाँ विस्मित करती है। बहुत सारे सामाजिक पक्ष जो हिंदी लेखन में अछूते हैं उन्हें दीपक शर्मा लगातार अपनी कहानियों का विषय बनाती रही हैं।

 सन्दर्भ 

श्रेणी:हिन्दी कथाकार
श्रेणी:हिन्दी गद्यकार
श्रेणी:1946 में जन्मे लोग
श्रेणी:पंजाब विश्वविद्यालय, चंडीगढ़ के पूर्व छात्र-छात्राएँ
दीपक शिर्के हिन्दी फ़िल्मों के एक अभिनेता हैं।
 व्यक्तिगत जीवन 

 प्रमुख फिल्में
 वर्ष  फ़िल्म  चरित्र  टिप्पणी2006  चश्मे बहादार  2004  एक से बढ़कर एक  2004  हनन  2004  टार्ज़न: द वण्डर कार  इंस्पेक्टर संजय शर्मा 2003  खेल  2002  कर्ज़  माधव सिंह 2001  मेरी अदालत  2001  इण्डियन  वीर बहादुर सिंह 2000  गैंग  1999  काला साम्राज्य  अल्बर्ट 1999  दाग  1998  मिलिटरी राज  1998  गुंडा  1997  इश्क  1997  लोहा  1997  दावा  एना 1997  भाई  1997  शपथ  1996  खिलौना  1996  जीत  1996  रक्षक  ए सी पी शिर्के 1996  रंगबाज़  1996  राम और श्याम  1994  जज़बात  1994  जय किशन  1993  अंत  इंस्पेक्टर शिर्के 1993  मेरी आन  1991  हम  प्रताप 1980  आक्रोश  
 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:भारतीय फ़िल्म अभिनेता
दीपक संधू  (जन्म 19 दिसम्बर 1948) भारत की पहली महिला मुख्य सूचना आयुक्त रह चुकी हैं। 5 सितंबर 2013 को इस पद पर उनकी नियुक्ति हुई थी और दिसंबर 2013 के अंत में वे इस पद से सेवानिवृत हो रही हैं।

1971 बैच की भारतीय सूचना सेवा की पूर्व अधिकारी संधू कई महत्वपूर्ण पदों पर कार्य कर चुकी हैं जिसमें पीआईबी की प्रधान महानिदेशक, मीडिया एवं संचार,डीडी न्यूज की महानिदेशक और 2009 में सूचना आयुक्त बनने से पहले ऑल इंडिया रेडियो, न्यूज की महानिदेशक रह चुकी हैं। वे कान, बर्लिन, वेनिस और टोक्यो में अंतरराष्ट्रीय फिल्म समारोहों, रूस के ग्लेनक्षीक और साइप्रस में आतंकवाद एवं इलेक्ट्रानिक मास मीडिया पर अंतरराष्ट्रीय सम्मेलन के अलावा अटलांटा, अमेरिका एवं बीजिंग में समाचार प्रमुखों के सम्मेलन में देश का प्रतिनिधित्व कर चुकी हैं। 
 सन्दर्भ 

श्रेणी:जीवित लोग
श्रेणी:1948 में जन्मे लोग
सेवा, भारतीय प्रशासनिक
सेवा, भारतीय प्रशासनिक
भारतीय सूचना सेवा
श्रेणी:भारत के मुख्य सूचना आयुक्त
दीपक हूडा (जन्म: 19 अप्रैल 1995) एक भारतीय क्रिकेट खिलाड़ी है जो बड़ोदा क्रिकेट टीम के लिए खेलते हैं। यह एक ऑलराउंडर खिलाड़ी है जो दाएँ हाथ से बल्लेबाजी करते हैं तथा दाएँ हाथ से ऑफ ब्रेक गेंदबाजी करते हैं।  इन्होंने 2014 में आईसीसी अंडर-19 विश्व कप में भी मैच खेले थे।  10 अप्रैल 2015 इन्होंने राजस्थान रॉयल्स की ओर से किंग्स इलेवन पंजाब के विरुद्ध अपना पहला इंडियन प्रीमियर लीग मैच खेला था, जबकि साल २०१६ से ये सनराइजर्स हैदराबाद के लिए खेलते है।

 सन्दर्भ 

श्रेणी:भारतीय क्रिकेट खिलाड़ी
श्रेणी:1995 में जन्मे लोग
श्रेणी:जीवित लोग
श्रेणी:हरफनमौला खिलाड़ी
श्रेणी:हरियाणा के लोग
श्रेणी:सनराइजर्स हैदराबाद के क्रिकेट खिलाड़ी
200मिट्टी का पारंपरिक दीयादीप, दीपक, दीवा या दीया वह पात्र है जिसमें सूत की बाती और तेल या घी रख कर ज्योति प्रज्वलित की जाती है। पारंपरिक दीया मिट्टी का होता है लेकिन आज आधुनिक युग में धातु के दीये भी प्रचलन में हैं। प्राचीनकाल में इसका प्रयोग प्रकाश के लिए किया जाता था पर बिजली के आविष्कार के बाद अब यह सजावट की वस्तु के रूप में अधिक प्रयोग होता है। धार्मिक व सामाजिक अनुष्ठानों में इसका महत्व अभी भी बना हुआ है। यह पंचतत्वों में से एक, अग्नि का प्रतीक माना जाता है। दीपक जलाने का एक मंत्र भी है जिसका उच्चारण सभी शुभ अवसरों पर किया जाता है। इसमें कहा गया है कि सुन्दर और कल्याणकारी, आरोग्य और संपदा को देने वाले हे दीप, हमारी बुद्धि के विकास के लिए हम तुम्हें नमस्कार करते हैं। विशिष्ट अवसरों पर जब दीपों को पंक्ति में रख कर जलाया जाता है तब इसे दीपमाला कहते हैं। ऐसा विशेष रूप से दीपावली के दिन किया जाता हैं। अन्य खुशी के अवसरों जैसे विवाह आदि पर भी दीपमाला की जाती है।

 दीपक का इतिहास 
ज्योति अग्नि और उजाले का प्रतीक दीपक कितना पुरातन है ।इसके विषय में निश्चित रूप से कुछ नहीं कहा जा सकता। गुफाओं में भी यह मनुष्य के साथ था। कुछ बड़ी अंधेरी गुफाओं में इतनी सुन्दर चित्रकारी मिलती है जिसे बिना दीपक के बनाना सम्भव नहीं था। भारत में दिये का इतिहास प्रामाणिक रूप से ५००० वर्षों से भी ज्यादा पुराना हैं जब इसे मुअन-जो-दडो में ईंटों के घरों में जलाया जाता था। खुदाइयों में वहाँ मिट्टी के पके दीपक मिले है। कमरों में दियों के लिये आले या ताक़ बनाए गए हैं, लटकाए जाने वाले दीप मिले हैं और आवागमन की सुविधा के लिए सड़क के दोनों ओर के घरों तथा भवनों के बड़े द्वार पर दीप योजना भी मिली है। इन द्वारों में दीपों को रखने के लिए कमानदार नक्काशीवाले आलों का निर्माण किया गया था।

दीपक भारतीय संस्कृति और जीवन में इस प्रकार मिला जुला है कि इसके नाम पर भारतीय शास्त्रीय संगीत में एक राग का नाम दीपक राग - रखा गया है। कहते हैं इसके गाने से दीपक अपने आप जलने लगते हैं।
अंगूठाकार

    क.  पांच तत्व हैं मिट्टी, आकाश, जल, अग्नि और वायु। कहते हैं कि इन पांच तत्वों से ही सृष्टि का निर्माण हुआ है। अतः प्रत्येक हिंदू अनुष्ठान में पंचतत्वों की उपस्थिति अनिवार्य होती है।

    ख.  दीपमंत्र इस प्रकार है।
शुभंकरोति कल्याणम् आरोग्यं धनसंपदा।
शत्रुबुद्धि विनाशाय दीपज्योति नमस्तुते।।

दीपो ज्योतिः परं ब्रह्म दीपो ज्योतिर्जनार्दनः ।

दीपो हरतु मे पापं संध्या दीप नमोऽस्तुते ॥

 सन्दर्भ 

 बाहरी कड़ियाँ 
 दीप ज्योति नमस्तुते
 सत्य की दीया तप का तेल

श्रेणी:संस्कृति
श्रेणी:हिन्दी विकि डीवीडी परियोजना
दीपकपुर मोहम्मदाबाद भारतीय राज्य उत्तर प्रदेश के कन्नौज जिले के छिबरामऊ प्रखण्ड में स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 

 बाहरी कड़ियाँ 

श्रेणी:कन्नौज जिला के गाँव
दीपका () भारत के छत्तीसगढ़ राज्य के कोरबा ज़िले में स्थित एक नगर है। यह अपनी कोयले की खानों के लिए जाना जाता है।"   -     ,"  , 2016,  9782816159172"  ,"  2007

 इन्हें भी देखें 
 कोरबा ज़िला

 सन्दर्भ 

श्रेणी:कोरबा ज़िला
श्रेणी:छत्तीसगढ़ के नगर
श्रेणी:कोरबा ज़िले के नगर
दीपगीत महादेवी वर्मा की दीपक संबंधी कविताओं का संग्रह है। दीप महादेवी जी का प्रिय प्रतीक है। डॉ शुभदा वांजपे के विचार से दीप महादेवी वर्मा का महत्त्वपूर्ण प्रतीक है, प्रो श्याम मिश्र महादेवी की कविता में दीपक को साधनारत आत्मा का प्रतीक मानते हैं और प्रकाशक का कहना है कि अंधेरे में आलोक को नए नए अर्थ देती दीपगीत की कविताएँ मानवीय करुणा को रेखांकित करती हैं। निःसंदेह इन कविताओं के दीपकों में आशा की किरन और तिमिर से जूझने का साहस दिखाई देता है।

संग्रह में महादेवी के 46 गीत है जिसमें उनके कुछ अत्यंत लोकप्रिय गीत भी शामिल हैं जैसे दीप मेरे जल अकंपित घुल अचंचल, सब बुझे दीपक जला लूँ, किसी का दीप निष्ठुर हूँ, मधुर मधुर मेरे दीपक जल, क्यों न तुमने दीप बाला, जब यह दीप थके तब आना, धूप सा तन दीप सी मैं और यह मंदिर का दीप इत्यादि। इन सारे दीपगीतों को एक जगह देखना निश्चय ही आनंददायक है।

भूमिका यद्यपि केवल तीन पृष्ठों की है लेकिन इसको 'तमसो मा ज्योतिर्गमय' शीर्षक देकर उन्होंने संग्रह का उद्देश्य भी स्पष्ट कर दिया है। उनकी अन्य पुस्तकों की तरह इस संग्रह की भूमिका भी अत्यंत रोचक और सारगर्भित है। जिससे उनके दीपक प्रेम को समझने में तो सहायता मिलती ही है, दीपक के सांस्कृतिक महत्व के विषय में भी प्रामाणिक जानकारी मिलती है। 

दीपक के प्रति अपने अनुराग का कारण बताते हुए वे कहती हैं- "भारत के कला अलंकरण, आस्था, ज्ञान, सौंदर्य-बोध, साहित्य आदि में दीपक का प्रतीक विशेष महत्त्व रखता है। मेरे निकट भी वह प्रतीक इतना आवश्यक है कि मैं उसके माध्यम से बुद्धि और हृदय दोनों की बात सहज ही कह सकती हूँ।"

संग्रह में पाँच सुंदर रेखा चित्र भी हैं पर यह पता नहीं चलता कि ये रेखाचित्र महादेवी वर्मा द्वारा बनाए गए है या किसी अन्य कलाकार द्वारा।

 टीका-टिप्पणी 

श्रेणी:कविता संग्रह
श्रेणी:महादेवी वर्मा
दीपनगर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
श्रेणी:गाँव
दीपराज गोनकर (जन्म 4 अप्रैल 1998) एक भारतीय क्रिकेटर हैं। उन्होंने 28 दिसंबर 2014 को रणजी ट्रॉफी में गोवा के लिए प्रथम श्रेणी में पदार्पण किया। उन्होंने 19 सितंबर 2018 को विजय हजारे ट्रॉफी 2018 में गोवा के लिए अपनी लिस्ट ए की शुरुआत की।

 सन्दर्भ 

श्रेणी:1998 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
दीपराज राणा (अंग्रेजी : ) एक भारतीय फ़िल्म और टेलीविज़न अभिनेता है। इनका जन्म इलाहाबाद में हुआ था। .:..2--------21-65124.202023502106502706   

बाहरी कड़ियाँ
 

सन्दर्भ

श्रेणी:अभिनेता
श्रेणी:भारतीय अभिनेता
श्रेणी:प्रयागराज के लोग
श्रेणी:जीवित लोग
दीपवंस एक प्राचीन ग्रन्थ है जिसमें श्री लंका का प्राचीनतम इतिहास वर्णित है। 'दीपवंस', 'द्वीपवंश' का अपभ्रंश है जिसका अर्थ 'द्वीप का इतिहास' है। ऐसा विश्वास किया जाता है कि इस ग्रन्थ का संकलन अत्थकथा तथा अन्य स्रोतों से तीसरी-चौथी शताब्दी में किया गया था। महावंस तथा दीपवंस से ही श्री लंका तथा भारत के प्राचीन इतिहास के बहुत सी घटनाओं लेखाजोखा मिलता है। यह केवल इतिहास की दृष्टि से ही महत्वपूर्ण नहीं है बल्कि यह बौद्ध तथा पालि साहित्य का महत्वपूर्ण प्राचीन ग्रन्थ भी है।

 परिचय 
निस्संदेह एक ऐतिहासिक महाकाव्य के रूप में सिंहल का "महावंस" अधिक आदृत है, किंतु रचनाकाल की दृष्टि से दीपवंस महावंस की अपेक्षा प्राचीनतर ही नहीं प्राचीनतम है और उपयोग की गई सामग्री की दृष्टि से भी कुछ अंशों से भिन्न। जार्ज टर्नर ने किसी समय अपना यह मत प्रकाशित किया था कि "दीपवंस" और "महावंस" दोनों दो भिन्न रचनाएँ न होकर एक ही रचना के दो नाम हैं। उनका यह मत अयथार्थ ही है।

यदि अनुराधापुर के महाविहार के "अठ्ठकथा-महावंस" का और दीपवंस का तुलनात्मक अध्ययन किया जाए तो यह स्पष्ट हो जाता है कि "दीपवंस" के रचयिता ने अपने ग्रंथसंपादन के लिए "अट्टकथामहावंस" से न केवल यथेष्ट सामग्री ही ली, बल्कि अभिव्यक्ति की शैली और कहीं-कहीं वाक्य के वाक्य ज्यों के त्यों अपना लिए हैं। "दीपवंस" का अधिकांश ऐसा ही है कि जिससे वह एक स्वतंत्र रचना न होकर अठ्ठकथा सदृश ग्रंथ या अन्य ग्रंथों के उद्धरणों का संग्रह प्रतीत होता है। यह एक प्रकार से सिंहल में प्राप्त सामग्री का कच्ची पक्की पालि में अनुवाद मात्र है।

जिस काल का ऐतिहासिक लेखाजोखा "दीपवंस" ने सुरक्षित रखा है, वह समय महावंस के काल के समानांतर ही है। दोनों ग्रंथ महासेन नरेश की मृत्यु के समय ही अपने अपने वर्णन की "इति" करते हैं। इस समानता का एक बड़ा कारण यह है कि दोनों ग्रंथों ने अपनी मूल उपादान सामग्री का चयन एक ही स्थल से किया है और वह स्थल है महाविहार का "अठ्ठकथा महावंस।"

महासेन नरेश की मृत्यु पर ही "दीपवंस" तथा "महावंस" के समाप्त होने का एक संभव कारण यह है कि महाविहार के विरोधियों ने महासेन की ही अनुमति प्राप्त कर महाविहार को विध्वंस कर डाला था। पूरे नौ वर्ष तक महाविहार महाविहारवासियों से शून्य रहा।

दीपवंस के रचनाकाल को हम ई. 302 से पूर्व नहीं ले जा सकते, क्योंकि इसमें उस समय तक की घटनाओं का उल्लेख है। दूसरी ध्यान देने लायक बात यह है कि महान अट्ठकथाचार्य बुद्धघोष "दीपवंस" से अथवा उसके किसी अंश से अवश्य परिचित रहे हैं। फिर "महावंस" को जिन महास्थविर ने आगे बढ़ाया है उन्होंने हमें यह जानकारी भी दी है कि धातुसेन नरेश (ई. 459-477) ने, महास्थविर महेंद्र की मूर्ति के प्रति गौरव प्रकट करने के लिए जो महोत्सव किया था, उसमें "दीपवंस" का पाठ करने क आज्ञा दी थी।

इन बातों पर विचार करने से हम इसी परिणाम पर पहुँचते हैं कि दीपवंस की रचना चतुर्थ शताब्दी के आरंभ और पाँचवीं शताब्दी के तृतीयांश के प्रथम भाग में हुई होगी।

जहाँ तक रचनाकाल की बात है "महावंस" का भी निश्चित रचनाकाल अज्ञात ही है। किंतु, "दीपवंस" जहाँ काव्य की दृष्टि से एकदम ध्यान न देने लायक लगता है, कहीं कहीं पद्य भी विद्यमान है, वहाँ "महावंस" एक श्रेष्ठ महाकाव्य है।

यह बात विशेष उल्लेखनीय है कि जिस प्रकार श्रीलंका के उत्तरकालीन पालि महाकवियों ने "महावंस" की परंपरा को चालू रखकर उसकी कथा को अद्यतन बना दिया, उसी प्रकार पंडित अहुनगल्ल विमलकित्ति महानायक स्थविर ने अभी वर्तमान में ही "दीपवंसक कथाकाव्य" को आगे बढ़ाकर उसे भी अद्यतन बना दिया है।

इन्हें भी देखें
 महावंस
 अनुराधापुर
 बोधिवंश

श्रेणी:बौद्ध ग्रंथ
श्रेणी:श्रीलंका
श्रेणी:पालि ग्रन्थ
दीपशिखा एक भारतीय अभिनेत्री हैं। हिन्दी और पंजाबी फिल्मों तथा धारावाहिको में कार्य किया है। यह बिग बॉस ८ में प्रतिभागी भी थीं।

 धारावाहिक 
 २०१३ बाल वीर में भवंडर परी
 २००६ सीआईडी
 २०१२-२०१३ होंगे जुदा ना हम में (तारा दुग्गल)
 २०१४ बिग बॉस ८ में प्रतिभागी
 २०२१ रंजू की बेटियां  में ललिता

सन्दर्भ

बाहरी कड़ियाँ

 

श्रेणी:जीवित लोग
श्रेणी:भारतीय अभिनेत्री
श्रेणी:बिग बॉस प्रतिभागी
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:1977 में जन्मे लोग
दीपशिखा महादेवी वर्मा जी का का पाँचवाँ कविता-संग्रह है। इसका प्रकाशन १९४२ में हुआ। इसमें १९३६ से १९४२ ई० तक के गीत हैं। 
इस संग्रह में १४७ पृष्ठ हैं और यह लोकभारती प्रकाशन, इलाहाबाद द्वारा प्रकाशित किया गया है।

इस संग्रह के गीतों का मुख्य प्रतिपाद्य स्वयं मिटकर दूसरे को सुखी बनाना है। 
इस संग्रह की भूमिका में वे स्वयं कहती हैं- "दीप-शिखा में मेरी कुछ ऐसी रचनाएँ संग्रहित हैं जिन्हें मैंने रंगरेखा की धुंधली पृष्ठभूमि देने का प्रयास किया है। सभी रचनाओं को ऐसी पीठिका देना न सम्भव होता है और न रुचिकर, अतः रचनाक्रम की दृष्टि से यह चित्रगीत बहुत बिखरे हुए ही रहेंगे।" और मेरे गीत अध्यात्म के अमूर्त आकाश के नीचे लोक-गीतों की धरती पर पले हैं।
150दीपशिखा- नया संस्करण

महादेवी के गीतों का अधिकारिक विषय प्रेम है। पर प्रेम की सार्थकता उन्होंने मिलन के उल्लासपूर्ण क्षणों से अधिक विरह की अन्तश्चेतनामूलक पीड़ा में तलाश की। मिलन के चित्र उनके चित्र उनके गीतों में आकांक्षित और संभावित, अतः कल्पनाश्रित ही हो सकते थे, पर विरहानुभूति को भी उन्होंने सूक्ष्म, निगूढ़ प्रतीकों और धुंधले बिंबों के माध्यम से ही अधिक अंकित किया। उनके प्रतीकों का विश्लेषण करते हुए अज्ञेय ने कहा: उन्हें तो वैयक्तिक अनुभूतियों की अभिव्यक्ति भी देनी थी और सामाजिक शिष्टाचार तथा रूढ़ बंधनों की मर्यादा भी निभानी थी। यही भाव उन्हें प्रतीकों का आश्रय लेने पर बाध्य करता है। महादेवी के गीतों में ऐसे बिम्बों की बहुतायत है जो दृष्यरूप या चित्र खड़े करने की बजाय सूक्ष्म संवेदन अधिक जगाते हैं, रजत् रश्मियों की छाया में धूमिल घन-सा वह आता जैसी पंक्तियों में वह को प्रकट करने की अपेक्षा धुंधलाने का प्रयास अधिक दिखाई देता है।

इसका ताज़ा संस्करण वाणी प्रकाशन, नई दिल्ली से पेपरबैक पर प्रकाशित किया गया है जिसमें 59 पृष्ठ हैं। इसमें मूल पुस्तक की भूमिका को हटा दिया गया है।

 बाहरी कड़ियाँ 
दीपशिखा कविता संग्रह में संकलित रचनाओं को कविता कोश में पढा़ जा सकता है।

श्रेणी:कविता संग्रह
श्रेणी:महादेवी वर्मा
दीपशील भारत प्रकाशनों का डीएवीपी पैनल हिन्दी का एक प्रमुख दैनिक समाचारपत्र है। इसकी स्थापना पश्चिमी उत्तर प्रदेश के शहर आगरा में 30 जून सन् 1996 को की गयी थी। 

 इतिहास 
सन् 1996 में मान सिंह राजपूत एडवोकेट तथा मोहन सिंह राजपूत ने आगरा से दीपशील भारत' का प्रकाशन प्रारंम्भ किया। वह पश्चिमी उत्तरप्रदेश के आगरा, मथुरा, एटा, अलीगढ़, फ़िरोज़ाबाद और लखनऊ आदि जिलों और राजस्थान राज्य के भरतपुर और धौलपुर में वितरित किया जाने वाला एक लोकप्रिय पत्र है। दीपशील भारत का इंटरनेट संस्करण 26 मई 2015 को शुरू किया और  पर उपलब्ध है। दीपशील भारत समाचारपत्र की साज-सज्जा, समाचार प्रस्तुतीकरण, समाचार लेखन बहुत ही सुन्दर है।

 सन्दर्भ 

 बाहरी कडियाँ 
 दीपशील भारत मुखपृष्ठ

श्रेणी:भारत में प्रकाशित होने वाले समाचार पत्र 
श्रेणी:हिन्दी भाषा के समाचार पत्र 
श्रेणी:विश्व के प्रमुख दैनिक समाचार पत्र
दीपसिंह शंकरसिंह राठोड भारत की सोलहवीं लोकसभा में सांसद हैं। 2014 के चुनावों में इन्होंने गुजरात की साबरकंठा सीट से भारतीय जनता पार्टी की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:गुजरात के सांसद
श्रेणी:भारतीय जनता पार्टी के सांसद
श्रेणी:1952 में जन्मे लोग